
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης οκτώ (8) στρεμμάτων στη θέση 
«Ψηλά Πουρνάρια» της Κοινότητας Αλφειούσας του Νομού 
Ηλείας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΒΟΤΡΛΙΑ» Κοινότητας Διδύμων Ν. Αργολίδας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τρίμηνη παράταση αναστολής έκδοσης οικοδομικών αδειών σε πε¬ 
ριοχή τού εγκεκριμένου Ρυμοτομικού Σχεδίου πόλεως του Δή¬ 
μου Αγίου Παύλου Ν. Θεσ/νίκης. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1971 (1) 

Κήρυξη αναδασωτέας έκτασης οκτώ (8) στρεμμάτων στη θέση «Ψηλά 
Πουρνάρια» της Κοινότήτας Αλφειούσας του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 για διοικητική αποκέντρωση και 
την 5651/85 απόφαση Νο Ηλείας «περί παροχής εξουσιοδοτήσεως 
στους πρ/νους των Τπηρ. υπογράφειν εντολή Νομ. αποφάσεις κ.λπ». 


2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των δασών κ.λπ» 
και ειδικώτερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 18247/3049/24.9.80 

γ) 141823/24.2.83. 

5. Τη(ν) 3037/22.7.1992 πρόταση του δασαρχείου Ολυμπίας για 
κήρυξη της δασεκτάσεως, που αναφέρεται στο θέμα, ως αναδασωτέας 
διότι η δασική βλάστηση που την κάλυπτε, καταστράφηκε με εκχέρ- 
σωση τον Ιανουάριο του 1992 από τον Δημήτριο Σωτηρίου Ανδριό- 
πουλο κατοίκου Αλφειούσας και επιβάλλεται η εκ νέου δάσωσή της, 
αποφασίζουμε: 

Κηρύσσουμε αναδασωτέα με σκοπό την επαναδημιουργία, με φυσική 
αναγέννηση της δασικής βλάστησης που καταστράφηκε με εκχέρσωση 
τον Ιανουάριο του 1992 από τον Δημήτριο Σωτηρίου Ανδριόπουλο, κά¬ 
τοικο Αλφειούσας, τη δημόσια δασική έκταση εμβαδού οκτώ (8) στρεμ¬ 
μάτων που βρίσκεται στη θέση «Ψηλά Πουρνάρια» της Κοινότητας Αλ¬ 
φειούσας. 

Προσδιορίζεται από τα στοιχεία (ΑΒΓΔΕΖΗΘΑ) και έχει όρια: 

Ανατολικά: Με λωρίδα δάσους και πέραν αυτής καταληφθείαα 
έκταση από τον Π. Μιχαλόπουλο. 

Δυτικά: Με καταληφθείσα έκταση Θεοχάρη. 

Βόρεια: Με δημόσιο δάσος πεύκης και κυπαρισσώνα. 

Νότια: Με δημόσιο δάσος πεύκης, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 10 Αυγούστου 1992 

Ο Νομάρχης α.α. 

ΠΑΝΑΓΙΩΤΗΣ ΣΚΟΥΡΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1391 (2) 

Καθορισμός των ορίων του αιγιαλού χαι δημιουργία ζώνης παραλίας 
στη θέση «ΒΟΥΡΛΙΑ» Κοινότητας Διδύμων Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις του άρθρου 13 του Ν. 1078/1980 και β) του άρ¬ 
θρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
της 0.208/181/26.4.1982 (ΦΕΚ 214/Β726.4.1982 τεύχος Β') 
κοινής απόφασης των Υπουργών Προεδρίας της Κυβέρνησης και Οικο¬ 
νομικών «Αναμόρφωση Συλλογικών Οργάνων Γνωμοδοτικής και Απο¬ 
φασιστικής Αρμοδιότητος του Υπουργείου Οικονομικών». 

3. Την από 30.9.1991 έκθεση της «επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «ΒΟΥΡΛΙΑ» 
Κοινοτ. Διδύμων Ν. Αργολίδας και το από Μάρτιο 1991 με κλίμακα 
1:500 τοπογραφικό διάγραμμα του Αντώνη Αντωνόπουλου τοπογρά¬ 
φου μηχανικού σε μια πινακίδα που θεωρήθηκε την 8.10.1991 από τη 
Διεύθυνση Τεχνικών Υπηρεσιών της Νομαρχίας Αργολίδας και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο άριθ. Φ.544.5/61/92/6.2.1992 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 «περί διοικητικής αποκεντρώσεως», σε συνδυασμό με τις διατά¬ 
ξεις του από 28.6.1955 Β.Δ. «περί εξαιρέσεως από της κατά το άρθρο 
1 παρ. 1 του Ν, 3200/1955 αρμοδιότητος των Νομαρχών, αντικειμέ¬ 
νων τινών αρμοδιότητος του Υπουργού, των Οικονομικών», του Β.Δ. 
704/1970 και του άρθρου 1 παράγραφος 5 του Π.Δ. 71/25.2.1984, 
σχετικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε την από 30.9.1991 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Μάρτιο 1991 τοπογραφικό διάγραμμα, που τη συνο¬ 
δεύει, το οποίο συντάχθηκε από τον Αντώνη Αντωνόπούλο τοπογρ. μη¬ 
χανικό, με κλίμακα 1:500 και θεωρήθηκε την 8.10.1991, από τη 
Διεύθυνση Τεχνικών Υπηρεσιών της Νομαρχίας Αργολίδας, επί του 
οποίου η πιο πάνω Επιτροπή με κόκκινη γραμμή καθόρισε τα όρια του 
αιγιαλού στη θέση «ΒΟΥΡΛΙΑ» Κοινοτ. Διδύμων Ν. Αργολίδας και με 
κίτρινη γραμμή τα όρια της παραλίας στην ίδια θέση. 

Η παρούσα απόφαση μαζί με την έκθεση και το διάγραμμα που προα- 
ναφέραμε, να δημοσιευθούν στην Εφημερίδα της Κυβερνήσεως. 

Ναύπλιο, 4 Αυγούστου 1992 

Η Νομάρχης 
Α. ΒΑΚΑΛΟΓΛΟΥ 


ΕΚΘΕΣΗ ΕΠΙΤΡΟΠΗΣ 
ΑΡΘΡΟΥ 100 Π.Δ. 284/88 

Ναύπλιο, σήμερα 30 Σεπτεμβρίου 1991, ημέρα Δευτέρα οι υπογρά- 
φοντες: 

α) Παναγιώτα Κριτσέλη, Προϊσταμένη της Κτηματικής Υπηρεσίας 
Ν. Αργολίδας. 

β) Γεώργιος Μουταφίδης, τοπογράφος μηχανικός, υπάλληλος. 
Τ.Υ.Δ.Κ.Ν. Αργολίδας. 

γ) Αντώνιος Καραμιχαλάκος, Λιμενάρχης Ναυπλίου, μέλη της κατά 
το προαναφερόμενο άρθρο Επιτροπής, αφού λάβαμε υπόψη: 

1. Την σχετική αίτηση της Α.Ε. Ιχθυοτροφεία Αργολίδας - Α.Ε. 
ΝΕΡΤυΝΙΙδ Θαλ. Καλλιέργειες, με την οποία ζητείται ο καθορισμός 
των ορίων του αιγιαλού στην περιοχή «ΒΟΥΡΛΙΑ» Κοινότητας Διδύ¬ 
μων. 

2. Το τοπογραφικό και υψομετρικό διάγραμμα που συνέταξε ο Αντω- 
νόπουλος Αντώνιος, τοπογράφος μηχ/κός, τον Μάρτιο 1991 σε μια πι¬ 
νακίδα και σε κλίμακα 1:500, το οποίο ελέγχθηκε για την ακρίβεια της 
αποτύπωσης από τον Μουταφίδη Γεώργιο, τοπογράφο μηχ/κό, υπάλ¬ 
ληλο Τ.Υ.Δ.Κ. Ν. Αργολίδας στις 7.10.1991 και Θεωρήθηκε από τον 
Δ/ντή Τεχνικών Υπηρεσιών Ν. Αργολίδας στις 8.10.1991 (άρθρο 20 
Ν. 719/77). 

3. Τις διατάξεις του Α.Ν. 2344/40, όπως τροποποιήθηκε και τη 
σχετική Δικαστηριακή και Διοικητική Νομολογία. 

4. Την αντίληψη που σχηματίσαμε, από την επιτόπια μετάβασή μας 
και από άλλα συναφή στοιχεία, για το πλάτος της βρέχόμενης ζώνης 
της ξηράς, ήτοι: 

α) Η ακτή είναι βραχώδης και δεν είναι προσχωσιγενής προς τη θά¬ 
λασσα - δεν υπάρχουν ενδείξεις μεταβολής του αιγιαλού. 

β) Έμπροσθεν της ακτής δεν υπάρχουν αβαθή σημεία, ούτε ξέρες ή 
ύφαλοι. 

γ) Δεν παρατηρούνται Παλίρροιες, ή θαλάσσια ρεύματα, αποφασί¬ 
ζουμε: 

Καθορίζουμε επί του προαναφερόμενου τοπογραφικού διαγράμμα¬ 
τος: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1, 2, 3, 4, 5, 6, 7, 8, 9, 10,11, 12, 13, 14, 15, 16, 17, 18 
των οποίων οι κορυφές εξασφαλίζονται με ορθογώνιες συντεταγμέ¬ 
νες. 

β) Την οριογραμμή της παραλίας με συνεχή κίτρινη πολυγωνική 
γραμμή 1’, 2’, 3’, 4\ 5’, 6’, 7', 8', 9', 10', 1Γ, 12', 13', 14’, 15', 16', 
17’, 18' και σε απόσταση 10 μ. επειδή είναι η πλησιέστερη προς τη θά¬ 
λασσα μη βρεχομένη ζώνη και συνεπώς απολύτως αναγκαία για την 
επικοινωνία ξηράς και θάλασσας, όπως προβλέπεται στα άρθρα 5 και 7 
του Α.Ν. 2344/40. 

Επίσης έτσι βοηθείται ο χωροταξικός σχεδιασμός της περιοχής και 
μπορεί να χρησιμοποιηθεί για εξωραϊστικούς και λοιπούς κοινωνικούς 
σκοπούς, όπως οδούς προσπελάσεως κ.λπ. 

Η Επιτροπή 

Η Πρόεδρος Τα Μέλη 

(Υπογραφή) (Υπογραφές) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΜ/41267/1155 ^3) 

Τρίμηνη παράταση αναστολής έκδοσης οικοδομικών αδειών σε περιοχή 
του εγκεκριμένου Ρυμοτομικού Σχεδίου πόλεως του Δήμου Αγίου 
Παύλου Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: ' ' 

1. Τις διατάξεις του από 17.7.23 Ν.Δ/τος «Περί Σχεδίων Πόλεων 
κ.λπ» όπως τροποποιήθηκαν μεταγενέστερα και ειδικότερα το άρθρο 8. 

2. Τις διατάξεις του Α.Ν. 314/1968 (ΦΕΚ 47Α), όπως τροποποιή¬ 
θηκαν μεταγενέστερα με το αριθ. 1018/71 Ν.Δ/γμα (ΦΕΚ 220Α) και 
με την παρ/φο 3 του άρθρου 34 του Ν. 1577/85 (ΦΕΚ 210Α)! 

3. Τις δ/ξεις του Π.Δ/τος 183/86 (ΦΕΚ 70Α) και ειδικότερα το 

άρθρο 1. ί 

4. Την αριθ. ΔΠ/ΠΜ/ΟΙΚ/13681/463/18.3.92 απόφαση Νο- 
μάρχη Θεσ/νίκης «Τρίμηνη Αναστολή έκδοσης οικοδομικών αδειών σε 
περιοχή του εγκεκριμένου Ρυμοτομικού Σχεδίου Πόλεως του Δήμου 


Αγίου Παύλου Ν. Θεσ/νίκης». 

5. Την αριθ. 161/92 απόφαση του Δημοτικού Συμβουλίου Αγίου 
Παύλου. 

6. Την αριθ. 531/92 Πράξη (συνεδρία 29η/14.7.92) του Συμβου¬ 
λίου Χ.Ο.Π. Ν. θεσ/νίκης ύστερα από την από 13.7.92 εισήγηση του 
Τ.Π.Μ. της Δ/νσης Πολεοδομίας θεσ/νίκης, αποφασίζουμε: 

1. Εγκρίνεται τρίμηνη παράταση αναστολής έκδοσης οικοδομικών 
αδειών στην περιοχή που αφορούσε η αριθ. ΔΠ/ΠΜ/29395/1085/ 
18.5.89 απόφαση Νομάρχη Θεσ/νίκης όπως οριοθετείται με κυανή 
γραμμή στο σχετικό πρωτότυπο διάγραμμα σε κλίμακα 1:4000 που 
έχει θεωρηθεί από την Δ/ντρια της Πολεοδομίας Θεσ/νίκης. 

2. Η απόφαση αυτή και το διάγραμμα που τη συνοδεύει να δημοσιευ- 
θούν στην Εφημερίδα της Κυβερνήσεως. 

• 3. Η ισχύς της αρχίζει από τη δημοσίευσή της στην Εφημερίδα της 
Κυβερνήσεως. ■ 

Θεσσαλονίκη, 31 Ιουλίου 1992 

Ο Νομάρχης κ.α.α. 

ΑΝΑΣΤ. Γ. ΑΝΑΣΤΑΣΟΠΟΤΛΟΣ 

